**УТВЪРДИЛ,**

**ПРЕДСЕДАТЕЛ НА УС НА ДФ”ЗЕМЕДЕЛИЕ”**

**МИНИСТЪР НА ЗЕМЕДЕЛИЕТО: (П)**

 **(Д-Р ИВАН ИВАНОВ)**

***(Дата на утвърждаване: 23.03.2022 г.)***

**У К А З А Н И Я**

**помощ de minimis, съгласно Регламент (ЕС) № 1408/2013, изменен с Регламент (ЕС) 2019/316, на регистрираните по Наредба № 3 от 1999 г. земеделски стопани, произвеждащи оранжерийна продукция (домати, краставици, пипер), за покриване на част от производствените разходи за реколта 2022 г.**

**1**. **Правно основание**

**1.1.** Регламент (ЕС) № 1408/2013 г. на Комисията от 18 декември 2013 г., изменен с Регламент (ЕС) 2019/316 от 21 февруари 2019 г.,за прилагане на членове 107 и 108 от Договора за функционирането на ЕС към помощта *de minimis* в селскостопанския сектор, публикуван в официален вестник на ЕС, L 352 ;

**1.2.** Чл.12, ал.1, т.1 и ал.2, т.1, б. “а” от Закона за подпомагане на земеделските производители;

**1.3.** Решение на Управителния съвет (УС) на ДФ”Земеделие” с Протокол № 188 от 03.02.2022 г. и Протокол № 189 от 02.03.2022 г.

**2. Обхват, условия и размер на подпомагане**

**2.1. Направление за подпомагане:**

* **зеленчуци - оранжерийно производство (домати, краставици и пипер)**

**2.2. Размер на помощта:**

**2.2.1.** Бюджет на помощта:**3 500 000 лв.**

**2.2.2.** Общият размер на предоставените на един земеделски стопанин помощи *de minimis* не може да надхвърля левовата равностойност на **25 000 евро** **(48 895.75 лв**.**)** за период от три последователни бюджетни години (2020 г. – 2022 г.). Максималният размер на помощта *de minimis* **за едно и също предприятие** (в т.ч. при наличие на обстоятелства по преобразуване: сливане/придобиване/разделяне (когато преобразуването е извършено след 01.01.2014 г.), не може да надхвърля левовата равностойност на **25 000 евро** **(48 895.75 лв**.**)** за период от три последователни бюджетни години (2020 г. – 2022 г.).

**2.2.3.** Помощта е част от производствените разходи по технологична карта за реколта 2022 г., по отглеждане на зеленчуци (домати, краставици и пипер) в отопляеми и неотопляеми оранжерии.

**2.2.4.** Размер на помощта:

Земеделските стопани, отглеждащи зеленчуци оранжерийно производство (домати, краставици, пипер) се подпомагат при размер на помощта (ставка): **5 400 лв./ха.**

**3. Ползватели**

**3.1.** Помощта се предоставя на земеделски стопани, занимаващи се с първично производство на селскостопанска продукция – физически лица, еднолични търговци, юридически лица и кооперации, регистрирани като земеделски стопани съгласно Наредба № 3 от 1999 г., производители на **оранжерийна продукция (домати, краставици и пипер)**, при следните условия:

**3.1.1. Да са подали заявление по Схемата за обвързано подпомагане за оранжерийни зеленчуци (СЗо) – Кампания 2021 г.**

**3.1.2. Земеделските стопани по т. 3.1.1. се подпомагат за установените площи след извършените административни и/или проверки на място, включително и след проверката за реализация на продукцията по Схемата за обвързано подпомагане за оранжерийни зеленчуци (СЗо) – Кампания 2021 г.**

**3.2.** **Едноличните търговци** и **юридическите лица** е необходимо да бъдатрегистрирани по реда на Закона за търговския регистър.

**3.3.** По мярката се подпомагат земеделски стопани, които:

- имат актуална/действаща регистрация по Наредба № 3/1999 като земеделски стопани;

- да няматизискуеми задължения към ДФ „Земеделие (ДФЗ). В случай на налични изискуеми и ликвидни задължения към Фонда, същите се прихващат от помощта;

- да не са в открито производство за обявяване в несъстоятелност или обявени в несъстоятелност;

- да неса в производство по ликвидация.

**3.4.** **Специфични изисквания:**

3.4.1. Под понятието **„едно и също предприятие”** по т. 2.2.2. на настоящите указания означава всички предприятия, които поддържат помежду си поне един вид от следните взаимоотношения, съгласно чл. 2 на Регламент (ЕС) № 1408/2013:

**а)** дадено предприятие притежава мнозинството от гласовете на акционерите или съдружниците в друго предприятие;

**б)** дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

**в)** дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

**г)** дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от правата на глас на акционерите или съдружниците в това предприятие;

**д)** предприятия, поддържащи едно от взаимоотношенията, посочени в букви а) – г), посредством едно или няколко други предприятия, също се разглеждат като едно и също предприятие.

3.4.2. При наличие на преобразуване, съгласно чл. 3, параграф 8 и 9 от Регламент (ЕС) 1408/2013:

**а)** В случай на сливания или придобивания всички предходни помощи *de minimis*, предоставяни на някое от сливащите се предприятия, се вземат под внимание при определяне на това дали дадена нова помощ *de minimis*, отпусната на новото предприятие или на придобиващото предприятие, не води до превишаване на тавана или националния лимит. Помощта *de minimis*, предоставена законно преди сливането или придобиването, остава правомерна.

**б)** Ако дадено предприятие се разделя на две или повече отделни предприятия, помощта *de minimis*, отпусната преди разделянето, се предоставя на предприятието, което се е възползвало от нея, като по принцип това е предприятието, поемащо дейностите, за които е била използвана помощта *de minimis*. Ако такова предоставяне не е възможно, минималната помощ се разпределя пропорционално на базата на счетоводната стойност на собствения капитал на новите предприятия към действителната дата на разделянето.

**3.5.** Държавен фонд "Земеделие" изготвя списък на земеделските стопани, които отговарят на условието за подпомагане по т. 3.1. въз основа на данните в ИСАК.

Списъкът съдържа:

* име и фамилия или наименование на земеделския стопанин - физическо или юридическо лице;
* уникален регистрационен номер в ИСАК, ЕГН/ЕИКна земеделския стопанин;

**3.6.** Допустимата площ за подпомагане е площта, съответстваща на т. 3.1. от настоящите указания (данни за площите, допустими за подпомагане, определени въз основа на данните в ИСАК).

**4. Ред за кандидатстване**

**4.1.** Лицата по т.3 от настоящите указания кандидатстват в Областните дирекции (ОД) на ДФ ”Земеделие”, отдел „Прилагане на схеми и мерки за подпомагане” (ПСМП) **по постоянен адрес** на физическото лице или едноличния търговец *(при кандидатстване на ФЛ или ЕТ)* и по седалището на юридическото лице *(при кандидатстване на ЮЛ).* Кандидатства се лично или чрез упълномощено лице, след представяне на нотариално заверено пълномощно по образец, изготвен от ДФЗ.

**4.2.** Областната дирекция оформя документите в съответствие с настоящите указания, приложените образци. Областната дирекция приема заявления за подпомагане само от земеделските стопани, които са включени в списъка по т.3.5.

**4.3.** След обобщаване на приетите заявления, ДФ ”Земеделие”определя размера на помощта на всеки бенефициер на база заложените параметри. Когато сумата на заявените средства надхвърля размера на утвърдения бюджет по схемата, се определя коефициент на редукция, с който се преизчислява размера на помощта на всеки заявител.

**4.4.** ДФЗ взема решение за одобрение на заявлението или прави отказ.

**4.5.** ДФЗ предоставя информация на НАП за предстоящите плащания на земеделските стопани, бенефициери по схемата за подпомагане.

**4.6.** Помощта се изплаща по посочената IBAN сметка на земеделския стопанин.

**5. Документи за предоставяне на помощта**

**5.1.** Кандидатите прилагат следните документи:

**а)** заявление, генерирано от системата, в което се декларира:

* ЕИК *(за ЕТ и ЮЛ)*;
* IBAN сметка и BIC код на обслужващата банка;
* размер на получена друга минимална помощ от 01.01.2020 г. по Регламент (ЕС) № 1408/2013;
* размер на отпусната друга минимална помощ от 01.01.2020 г. по други регламенти за помощи de minimis;
* Наличие на свързаност по т. 3.4.1., във връзка с т. 2.2.2. на настоящите указания. Наличие на обстоятелства по преобразуване по т. 3.4.2., във връзка с т. 2.2.2. на настоящите указания: сливане/придобиване/разделяне (когато преобразуването е извършено след 01.01.2014 г.)

**б)** решение на компетентния орган на управление на юридическото лице за кандидатстване по схемата *(не се отнася за ЕТ).*

**в)** пълномощно по образец (нотариално заверено), в случай на кандидатстване чрез упълномощено лице.

**г)** удостоверение за актуална банкова сметка, по която ще бъде преведена сумата.

**5.2. Документи, издадени служебно в резултат на извършени проверки от отдели ПСМП.**

а) извлечение от регистър „Лоши вземания“ в ИСАК, удостоверяващо дали бенефициера има изискуеми задължения към Фонда.

б) извлечение от регистър по Наредба 3 от 1999 г., удостоверяващо актуална регистрация за земеделския стопанин.

в) разпечатка от проверка в Търговския регистър, удостоверяваща наличие или липса на открито производство за обявяване в несъстоятелност или обявени в несъстоятелност и проверка за производство по ликвидация (за ЮЛ и кооперациите)

**6. Контрол**

**6.1.** Отдел „ПСМП” извършва документална проверка за верността на информацията, предоставена от кандидата за подпомагане, както и за спазването на изискванията за допустимост на заявлението.

**6.2.** ДФЗ контролира общата стойност на изплатените помощи да не надхвърля левовата равностойност на 25 000 EUR на едно и също предприятие (в т.ч. при наличие на обстоятелства по преобразуване: сливане/придобиване/разделяне) за три последователни бюджетни години, на база декларираните в заявлението обстоятелство по т. 5.1. б. „а“ от настоящите указания.

**7. Срокове на помощта**

**7.1.** Срок за подаване на заявленията в отдел „ПСМП” към областните дирекции на ДФЗ – **от 28 март до 11 април 2022 г.**

**7.2.** Срок за изплащане на помощта: **до 29 април 2022 г.**

Допуска се изплащане на помощта и след срока, при възникнали казуси и обстоятелства, изискващи извършване на допълнително обследване допустимостта за подпомагане на съответния бенефициер.

**8. Отговорности**

**8.1.** При деклариране на неверни данни и представяне на неистински документи, вземането на Фонда става изискуемо и земеделският стопанин възстановява получените средства, заедно със законната лихва от датата на получаването им.

**8.2.** Предоставените финансови средства по настоящата държавна помощ, имат характер на публично вземане. Принудително събиране на тези средства се осъществява от ДФ “Земеделие“ по реда на ЗПЗП, АПК и ДОПК.

**9. Спазване на правилата за държавни помощи**

9.1. Помощта, съгласно тази схема е вид държавна помощ, предоставена при условията на правото на Европейския съюз и националното законодателдтво.

9.2. В съответствие с чл. 10 от Закона за държавните помощи, ДФ ”Земеделие” е администратор по помощта, в частта по прилагането и предоставянето на помощта.

 **ИЗПЪЛНИТЕЛЕН ДИРЕКТОР: (П)**

 **НИКОЛАЙ КАВАРДЖИКЛИЕВ**